《九日诗冯伯田王俊甫刘元煇杨泰之见和复次韵》
元代·方回

空经虚纬费来之，弦急常由瑟柱危。
壮似阴山歌敕勒，悲于易水和渐离。
崎岖万古无穷事，酩酊重阳几句诗。
剩喜故人会吾意，东篱何日酹残枝。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。